
Šta učiniti ako neko pozvoni na vrata, dok klanjam, a u kući nema niko osim mene?


* 
* 
* 
* 
* 
* 
* 

 
Šta učiniti ako neko pozvoni na vrata, dok klanjam, a u kući nema niko osim mene?

Ako se radi o dobrovoljnom namazu, dozvoljeno je prekinuti ***[namaz](https://pitajucene.com/search/Namaz/questions/ "Pretraži pitanja o namazu")*** i vidjeti ko zvoni, odnosno kuca na vrata. Što se tiče obaveznog namaza, tu ne treba požurivati sa prekidanjem namaza, osim ako se osoba boji da će joj promaći nešto bitno. U slučaju da se osoba, koja zvoni može upozoriti riječima ‘SubhanAllah’, (žene upozoravaju udarcem po ruci) i na taj način mu se može skrenuti pažnja da ukućanin obavlja namaz, to će biti dovoljno, kao što kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem:  

“Ako vam se desi neki slučaj u namazu, neka muškarac kaže ‘SubhanAllah’, a žena neka pljesne rukama.”


Ako to ne bude dovoljno, zbog udaljenosti klanjača od vrata i nemogućnosti onog, koji kuca da to čuje, namaz se može prekinuti, zbog te potrebe; pogotovo ako se radi o dobrovoljnom namazu.


Također, može prekinuti i ***[farz](https://pitajucene.com/search/Farz/answers/ "Pretraži odgovore za Farz")*** namaz, ako se zna da neko kuca zbog bitne stvari, s tim da će taj namaz ponoviti.


Šejh Ibn ***[Džibrin](https://pitajucene.com/search/D%C5%BEibrin/answers/ "Pretražite odgovore od šejh Abdurrahman b. Džibrin")***  

(Fetve učenjaka dvaju harema – 115. str.)


